Ebǎn óyə̌ŋ Ezékias, ǹkúkúmá yā Yúda a ngátil ḿból á ngākɔn, a lɛdə́. 10Mə ngádzó fɔ̄ɔ̄ naa: Yə á zāŋ enyiŋ dzáma mə̌ ngakə yǎ kig ! Mə ńtə́lə yǎ kig á m̀bɛ́ sí bəkón ású məlú mámā mə́sə məvɔ́g ! 11Ma nâ: mə̌ ngāyén kīg fə Ǹtondôbə á sí ndon mú. Mǎyǐ kig bǎd yēn ásū mod á zāŋ bətɔbɔ bə́ ńnam á dzóm ésə̄ yáman. 12Enyiŋ dzáma é daliban yǎ mā, é nə́ ma ǹwoán óyǎb, anə́ ébə̌m ńnɔ́ni biyə́m. Anə́ ḿvɔ̄s m̀bobé, mə kwí yǎ á suga enyiŋ dzáma, é vóm mim̀bobé myátsígi. A tádī kídí a kwí ngogé, ǒ mānā fɔ́ɔ́ mā á mááŋ !